প্রধান অতিথির বক্তব্যে মাননীয় ভূমি প্রতিমন্ত্রী সাইফুজ্জামান চৌধুরী এম.পি বলেন, জীবনের সফলতা সহসা আসে না, জীবনে সফল হতে হলে অনেকগুলো ধাপ অতিক্রম করে লক্ষ্য পৌঁছতে হয়। খুব তাড়াতাড়ি বড় হওয়ার স্বপ্ন দেখা বা এক লাফে গাছে ওঠার মানসিকতা থেকে বেরিয়ে আসতে হবে, মনে রাখতে হবে দীর্ঘ দিনের কষ্ট অর্জিত সাফল্যের ভিত্তিটাও অনেক বেশি দীর্ঘ স্থায়ী হয়। পশ্চিমা সংস্কৃতির নেতিবাচক দিকগুলো আমরা বেশি শিখি কিন্তু তাদের ভালোটা আমরা রপ্ত করি না। বর্তমান প্রজন্মেকে নেতিবাচক চিন্তা ভাবনা পরিহার করে সব সময সাফল্য অর্জনে এগিযে যেতে হবে। পরিশ্রম, একাগ্রতা, ধৈর্য ও সচ্ছতা এসব বিষয়গুলো সাফল্যের মূল ভিত্তি। তোমরা যারা ডিগ্রি নিচ্ছ মনে রাখবে তোমাদের উপর নির্ভর করছে সাদার্ন ইউনিভার্সিটির সুনাম। দেশকে এগিয়ে নিতে তোমাদেরকেই অগ্রণী ভূমিকা রাখতে হবে।